Dobrý deň,
maternica pri svojom vývine vzniká z dvoch základov, ktoré spolu zrastú. Nezrastená časť potom tvorí vajcovody.
Ak vznikne porucha vývoja a zrastu maternice vznikajú rozne tvary od dvoch nezrastených materníc až po tzv. rohatú maternicu tvaru srdca.
Uterus unicornis cum cornu rudimentario je jednou z variant poruchy vývoja maternice, kedy sa jeden roh maternice vyvíja menej a je malý a na tehotnosť nepoužiteľný.
Doležité je, či má roh dutinu a či komunikuje s druhou stranou maternice, ak áno, potom tu hrozí reálne riziko uhniezdenia vajíčka a prasknutia rohu s veľkým krvácaním. Avšak stále je reálne veľká šanca, že sa vajíčko uhniezdi do vačšieho rohu a tehotnosť prebehne bez komplikácii normálne.